**ख्रिसमस**

**बा**लपणी ऐकलेल्या गोष्टी स्मृतीपटलावर आजही ‘एका महान पुरुषाला ज्या लोकांनी दगडांनी मारले आणि शेवटी हातात व पायात खिळे ठोकून त्यांला (शिक्षेच्या रुपात) सुळावर चढवले.

कोण होते ते महापुरुष? कोण होता तो फरिश्ता? कोण होता तो क्षमाशील, विशाल, हृदयी, दयाळू, कृपाळू, ज्याने हे अनमोल गुणरत्न संसारिक मानवाला शिकवणीच्या रुपात दिले. अपकार करणाऱ्यांवरही उपकार करा, शत्रूलाही मित्र समजा, कोणावरही कधी दोषारोपण करू नका. कारण की येशूने ते पापी ज्यांनी त्यांच्यावर जुलूम केले, त्यांच्यासाठी सांगितले की, हे परमपिता परमात्मा! आपण यांना माफ करा, क्षमा करा कारण त्यांना स्वत:ला हे माहित नाही व की ते काय करीत आहे. अशी बेमिसाल क्षमा, माफी येशूच करू शकतो. जो स्वत:लाच परमपिता परमात्म्याचा पुत्र, परमात्माद्वारा पाठविलेला संदेशवाहक समजत असे. तसेच प्रभूपिता समान अर्थात परमपिता परमात्म्याच्या समान गुणांना जीवनात धारण करून परमपिता परमात्मा, प्रभूपिता प्रती स्नेह, श्रद्धा व विश्वास बसवीत होता. जो प्रभूपिता द्वारा दिलेल्या कार्यास पूर्ण करण्यासाठी, पापी मनुष्यांना पुन्हा एकदा पापापासून मुक्त होण्याचा मार्ग दाखविण्यासाठी, विश्वाला एक नवी दिशा दाखविण्यासाठी ईश्वरप्राप्ती मार्ग विसरलेल्यांना व भटकलेल्यांना खरा मार्ग दाखविण्यासाठी व स्वर्ग स्थापन करणाऱ्या या प्रभूपित्याच्या सुपुत्रांना स्वर्गात घेवून जाण्याचा तसेच स्वर्गातील सुख-शांती व पवित्रतेचे दर्शन करवू इच्छितो त्या फरीश्त्याशी नाते जोडू इच्छित होता. ज्या फरीश्त्यांच नात केवळ परमपिता परमात्याशी होत. जे प्रभू पित्यांच्या आदेशानुसार विश्वात प्रभूपित्यांचा संदेश आदेश घेवून येतात आणि या आदेशांना आचरणात आणून आदर्श बनवतात. आदर्श जीवन व्यतीत करतात व प्रभूद्वारा प्राप्त जीवनात हे मानवी जीवन प्रभूंचे देणे आहे, प्रभूंचे वरदान आहे. आज अनेक वर्षानंतर सुद्धा या गोष्टी स्पष्ट झाल्यात की नाताळच्या सुट्टीत या लहान-मोठ्या चर्च तसेच जागोजागी येशूच्या जीवनाचे वर्णन करणारे देखावे का सजविले जातो व हे देखावे काय संदेश देतात ? शांताक्लॉजला म्हातारा, वृद्ध का दाखवतात, जो येतो व लहान मुलांसाठी भरपूर भेटवस्तू घेउन येतो. व सर्वाना वाटतो व त्य भेटवस्तू सोबत त्यांच्या मनाची हृदयाची झोळी सुखाने, निरागसतेने उमंग व उत्साहाने भरून देतो. ज्याचा आपला कोणी नाही त्याला आपलेपणा देतो व त्यांच्या जीवनात उमंग उत्साह भरून देतो आशेच्या नव्या किरणांनी जीवन चमकवून देतो, परंतु मनात प्रश्न उठतो की हा शान्ताक्लॉज कोण आहे, कुठून येतो, कुठे जातो, कोठून प्रगट होतो व कोठे अदृश्य होतो? व वृद्धच का दाखवतात. जो गेलेल्या वर्षाला, जुन्या आठवणीना व जुन्या प्रत्येक वस्तूंना आपल्यासोबत घेऊन जातो. व नवी व्यक्ती, नवी वस्तू, नवी आशेला अर्थात नवीन पहाटेला आपल्या सोबत आणतो. जो शेवटचा संदेश देतो की बस आता ही नकारात्मकतेने भरलेली दुखांनी भरलेली दुनिया विदाई होणार आहे. ही दुनिया आता अंतिम टप्यात आली आहे. जुनी झाली आहे आता ही जुनी दुनिया गेल्यातच जमा आहे. बस आता तर नवीन दुनिया, नव्या आशा, नव्या आकांक्षाना घेवून आली आहे. मुलांनो, लाडक्या मुलांनो! जसा येशुंनी परमपिता परमात्म्याच्या दया, प्रेम करुना व क्षमाशीलतेच संदेश दिला तसेच आता पुन्हा परमपिता परमात्म्याचा शांतीदूत शांताक्लॉज, सृष्टीचा निर्माता, सृष्टीचा रचयिता, आदिदेव प्रजापिता, ब्रम्हाद्वारा स्वर्गाची स्थापना करीत आहेत. या भूतलावर स्वर्ग अवतरीत आहे! स्वर्गाचे आगमन होत आहे! माझ्या लाडक्या मुलानो मी तुमच्यासाठी स्वर्गाचा नजराणा आणला आहे त्याचा स्वीकार करा व जीवनात उमंग, उत्साह आशा, सुख शांती, पवित्रतेचा, अलौकिक आनंदाचा अनुभव घ्या आणि मोहमाया, नकारात्मकता, निराशा, उदासी, अवगुनांपासून, वाईट सवईपासून मुक्त व्हा. नाताळच्या सुट्टीचा आनंद अनुभव. पहा दु:खी, अशांत मानवासाठी, माझ्या सुपुत्रासाठी मी सृष्टीवर अवतरीत झालो आहे. मीच तो स्वर्ग स्थापन करणारा प्रभूपिता आहे ज्याच्यासाठी येशूने सांगितले की मी परमात्म्याद्वारा पाठविलेला संदेशवाहक आहे मी भगवान, ईश्वर, खुदा नाही परंतु मी त्यांचा सुपुत्र आहे.

प्रभू प्रकाश स्वरूप आहे व एक ज्योतीबिंदू स्वरूप आहे. तेव्हाच तर चर्चमध्ये सुद्धा आपण सर्व माझ्या समक्ष मेणबत्ती पेटवून दीप प्रज्वलित करून त्या ज्योतीस्वरूप प्रभूचे स्मरण करतात. व जीवनाला प्रकाशमय करू इच्छिता तर या. आपण जीवनाला प्रकाशमय करून येशुद्वारा प्रभूची जी शिकवण मिळाली आहे. तिचे योग्य ते पालन करून आपले जीवन सुखमय शान्तिप्रद तसेच स्वच्छ निर्मळ व चरीत्रवान बनवू या. आपण सुद्धा प्रत्येक दुख:दायी आठवणी, गोष्टी, घटनांना जीवनात नेहमीसाठी निरोप देवूया. सलाम करू या, रामराम ठोकूया, झाले गेले विसरू या, त्या स्मृतींना पूर्णविराम देवू या व येणाऱ्या नवीन वर्षाचे उत्साह व आनंदाने, स्नेहाने स्वागत करू या व अर्थात नवीन सुखद स्मृती, नवीन गोष्टी, नव्या आठवणींनी, सुखद घटनांनी जीवन आनंदाने भरपूर करूया.

आपल्या सर्वाप्रतीसुद्धा आम्ही नववर्षाला मंगलभावना, शुभकामना, शुभभावना प्रकट करीत आहोत, आपण अवश्य स्वीकाराव्यात हीच आमची सदिच्छा.

**ब्रम्हाकुमारी नलिनी दिदिजी**

**\*\*\*\***